Hoe ernstig is hierdie probleem? Hierdie is 'n moeilike vraag om te beantwoord. Niemand weet met sekerheid nie. Ons weet wel dat ons te doen het met die ernstigste gesondheidsprobleem in die geskiedenis van Swaziland. Statistieke rondom Vigs is onakkuraat en reflekteer oor die algemeen 'n meer positiewe beeld as wat dit in werklikheid is. Tog lyk dit asof die regering ernstig is daarmee om akkurate syfers te probeer bekom. Alle aanduidings is dat 35% van die totale bevolking tans HIV+ is.
Swaziland het 'n bevolking van ongeveer 1 miljoen. Indien die 34,2% van alle swanger vroue wat HIV+ is, 'n akkurate aanduiding is van wat in die land in sy geheel aan die gebeur is, beteken dit dat meer as 300000 mense reeds hierdie siekte het.
Ons moet met 'n opleidingsprogram begin om veral jongmense te onderrig in die ware oplossing vir hierdie probleem, om te verseker dat hulle nie die virus kry nie.
Ons het reeds wonderlike finansiële ondersteuning gekry vir Evelyn se werk en ons sal vir minstens nog 'n jaar kan voortgaan met hierdie diens. Ons wil egter bitter graag ons dienste uitbrei, maar onder die huidige omstandighede sal ons dit nie kan doen nie. Daarom vra ons vir u om ernstig te bid oor hierdie saak en as die Here u daarvan oortuig om finansieel by te dra vir hierdie werk, om dan op die volgende skakel te klik om inligting te kry oor hoe u hierdie werk finansieel kan ondersteun: Ek wil graag help!